ສະຫະລັດ ສືບຕໍ່ໂຈມຕີ ພວກຫົວຮຸນແຮງ ແລະ ຊ່ອຍເຫຼືອພວກອົບພະຍົບ ໃນອີຣັກ (ວີດີໂອ/ສະໄລດ໌)
ກອງທັບສະຫະລັດ ກ່າວວ່າ ຕົນໄດ້ທຳການໂຈມຕີທາງອາກາດ ຕື່ມອີກ 4 ຄັ້ງ ໃສ່ພວກຫົວຮຸນແຮງລັດອິສລາມ.
ກອງທັບສະຫະລັດ ສືບຕໍ່ຖິ້ມສະບຽງຊ່ອຍເຫຼືອດ້ານມະນຸດສະ ທຳໃຫ້ພວກອົບພະຍົບທີ່ຕົກຄ້າງ ຢູ່ຕາມພູຕ່າງໆໃນພາກເໜືອ ຂອງອີຣັກຫ່າງຈາກເມືອງຫຼວງ Irbil ຂອງເຂດປົກຄອງຕົນເອງ Kurdistan ຂອງຊາວ Kurds ປະມານ 200 ຫຼັກກິໂລແມັດ ການຖິ້ມສະບຽງຊ່ອຍເຫຼືອ 3 ຄັ້ງ ໄດ້ນຳສົ່ງອາຫານຂອງທະຫາ ນຫຼາຍກວ່າ 52 ພັນຊຸດ ແລະນ້ຳດື່ມຫຼາຍກວ່າ 10 ພັນ 600 gallons ໃຫ້ແກ່ພວກອົບພະຍົບຊາວຄຣິສຕຽນ ຊາວ Yazidis ແລະກຸ່ມສາສະໜານ້ອຍອື່ນໆ ທີ່ພາກັນຫລົບໜີໄປອາໄສຢູ່ໃນ ເຂດພູເຂົາ ຍ້ອນຢ້ານກົວຄວາມຮຸນແຮງທີ່ອາດຈະເກີດຂຶ້ນໄດ້ ຈາກພວກນັກຕໍ່ສູ້ຂອງກຸ່ມຫົວຮຸນແຮງລັດອິສລາມ ທີ່ກຳລັງບຸກຄືບໜ້າໄປນັ້ນ ກອງທັບສະຫະລັດ ກ່າວວ່າ ຕົນຍັງໄດ້ທຳການໂຈມຕີທາງອາກາດຕື່ມອີກ 4 ຄັ້ງ ໃສ່ພວກລັດອິສລາມ ທີ່ໄດ້ຍິງປືນໃສ່ພວກພົນລະເຮືອນ ໃນພາກເໜືອຂອງອີຣັກນັ້ນ ກອງບັນຊາການພາກກາງຂອງສະຫະລັດ ກ່າວວ່າ ການໂຈມຕີທາງອາກາດໃນວັນເສົາ ວານນີ້ ໄດ້ໃຊ້ພວກເຮືອບິນລົບໄອພົນ ແລະເຮືອ ບິນບໍ່ມີຄົນຂັບ ຫຼືຍົນ drones ແລະໄດ້ ໂຈມຕີລົດຫຸ້ມເກາະຫລາຍຄັນ ກັບລົດບັນທຸກຄັນນຶ່ງ ຢູ່ໃກ້ໆກັບເມືອງ Sinjar ແລະວ່າ ການໂຈມຕີ ໄດ້ເປັນຜົນສຳເລັດ ທ່ານພັນກີມູນ ເລຂາທິການໃຫຍ່ສະຫະປະຊາຊາດກ່າວວ່າ ທ່ານມີ ກ່ຽວກັບສະຖານະການດ້ານມະນຸດສະ ທຳແລະຄວາມປອດໄພ ທີ່ກຳ ລັງຜັນຂະຫຍາຍອອກໃນອີຣັກນັ້ນ ຫົວໜ້າສະຫະປະຊາຊາດ ຮຽກຮ້ອງໃຫ້ມີການໃຊ້ “ ເປັນຫລັກ ແລະຮຽກຮ້ອງໃຫ້ພວກຜູ້ນຳອີຣັກໝົດສູ່ ຄົນ ” ປະທານາທິບໍດີສະຫະລັດ ທ່ານບາຣັກ ໂອບາມາ ກ່າວໃນວັນເສົາວານນີ້ວ່າ ການໂຈມ ຕີທາງອາກາດຂອງສະຫະລັດທີ່ອີຣັກ ໄດ້ທຳລາຍພວກອາວຸດແລະອຸບປະກອນຢ່າງ ສຳເລັດຜົນ ທີ່ພວກຫົວຮຸນແຮງ ລັດອິສລາມ ອາດໄດ້ນຳເອົາໄປໃຊ້ໂຈມຕີເມືອງ Irbil ໄດ້ນັ້ນ ແລະກ່າວຕໍ່ໄປວ່າ ບັນຫາທີ່ພວກກຸ່ມດັ່ງກ່າວກໍ່ຂຶ້ນມາ ຈະບໍ່ໄດ້ຮັບການແກ້ໄຂໄດ້ ພາຍໃນໄລຍະບໍ່ເທົ່າໃດອາທິດ ແລະວ່າ ມັນຈະໃຊ້ເວລາອີກດົນເຕີບ ທ່ານໂອບາມາກ່າວວ່າ ບັນດາຜູ້ນຳປະເທດອັງກິດແລະຝຣັ່ງ ກໍໄດ້ຕົກລົງທີ່ຈະຮ່ວມກັບສະຫະລັດ ໃນການສະໜອງການຊ່ອຍເຫຼືອແກ່ພວກອົບພະຍົບເຫຼົ່ານັ້ນ